ai4bharat/Pralekha huggingface dataset:
நிதி அமைச்சகம்
பொருளாதார வளர்ச்சிக்கு டிஜிட்டல் உள்கட்டமைப்பின் அணுகல் மற்றும் பரவல்
ஊரக பகுதிகளில் 2015 முதல் 2021 ஆம் ஆண்டு வரை 200% அதிகரிப்பு
சமீபத்திய ஆண்டுகளில், நாட்டின் சமூக-பொருளாதார வளர்ச்சியில் டிஜிட்டல் உள்கட்டமைப்பின் பங்கு அதிக முக்கியத்துவம் பெற்றுள்ளது. வரும் ஆண்டுகளில், டிஜிட்டல் உள்கட்டமைப்பின் அணுகல் மற்றும் பரவல் ஆகியவை பொருளாதார வளர்ச்சிக்கு குறிப்பிடத்தக்க பங்களிப்பை அளிக்கும் என்று மத்திய நிதி மற்றும் பெருநிறுவன விவகாரங்களுக்கான அமைச்சர் நிர்மலா சீதாராமன் நாடாளுமன்றத்தில் தாக்கல் செய்த பொருளாதார ஆய்வு அறிக்கை 2022 -23யில் கூறியுள்ளார்.
டிஜிட்டல் இந்தியா மூலம் கடந்த 3 ஆண்டுகளில்  கிராமப்புறங்களில் அதிக இணைய சந்தாதாரர்கள் இணைந்துள்ளனர் . 95.76 மில்லியன் கிராமப்புறங்களிலும், நகர்ப்புறங்களிலும் 92.81 மில்லியன் பேர் இணைந்துள்ளனர். கொவிட்-19 தொற்றின்போது கிராமப்புற இந்தியாவில் இணைய சந்தாதாரர்களின் வளர்ச்சி பாதிக்கப்பட்டது என்று ஆய்வு விளக்குகிறது. ஆனால் தற்போது 2015 மற்றும் 2021 க்கு இடையில் கிராமப்புற இணைய சந்தாக்களில் 200 சதவீதம் அதிகரித்துள்ளது.
பொருளாதார ஆய்வறிக்கையில், கிராமங்களில் 4G மொபைல் சேவைகளை செறிவூட்டுவதற்கான திட்டத்திற்கு ஒப்புதல் அளிக்கப்பட்டுள்ளது. இது தவிர, வடகிழக்குப் பிராந்தியம், தீவுப் பகுதியில் விரிவான தொலைத்தொடர்பு மேம்பாட்டுத் திட்டத்தை அரசு செயல்படுத்துகிறது.
ஆதார் முதன்முதலில் தொடங்கப்பட்ட 2009 ஆம் ஆண்டு முதல் டிஜிட்டல் பொது உள்கட்டமைப்பின் பயணம் குறிப்பிடத்தக்க வகையில் இருந்ததாக பொருளாதார ஆய்வு கூறுகிறது. அரசாங்கத்தால் தொடங்கப்பட்ட பல்வேறு திட்டங்கள் மற்றும் பயன்பாடுகளான ‘MyScheme’ மற்றும் புதிய தலைமுறை ஆளுமைக்கான ஒருங்கிணைந்த மொபைல் பயன்பாடு , ‘Bhashini’ மற்றும் பிற பல்வேறு துறைகளில் மத்திய மற்றும் மாநில அரசு வழங்கும் இணைய-அரசு சேவைகளை குடிமக்கள் அணுக உதவுகிறது.
சுகாதாரம், விவசாயம், ஃபின்டெக், கல்வி மற்றும் திறன் போன்ற துறைகளில் கோவிட்-19 இன் போது அதிகரித்து வரும் டிஜிட்டல் மயமாக்கம், இந்தியாவில் சேவைகளின் டிஜிட்டல் விநியோகம் பொருளாதாரத் துறைகளில் மிகப்பெரிய ஆற்றலைக் கொண்டுள்ளது.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://pib.gov.in/PressReleasePage.aspx?PRID=1894920
எஃகுத்துறை அமைச்சகம்
உற்பத்தி சார்ந்த ஊக்கத்தொகை திட்டத்தில் ‘சிறப்பு எஃகு'
எஃகு துறையில் மூலதன முதலீடுகளை ஈர்த்து, வேலை வாய்ப்புகளை உருவாக்கி, தொழில்நுட்பத்தின் தரம் உயர்த்தலை ஊக்குவிப்பதன் வாயிலாக ‘சிறப்பு எஃகின்' உற்பத்தியை மேம்படுத்துவதற்காக 5 வருட காலத்தில் ரூ. 6322 கோடி நிதி ஒதுக்கீட்டில் உற்பத்தி சார்ந்த ஊக்கத்தொகை திட்டத்தில் ‘சிறப்பு எஃகை’ சேர்ப்பதற்கு அரசு அனுமதி அளித்துள்ளது.
உள்நாட்டு தேவையைப் பூர்த்தி செய்யும் வகையில் ‘சிறப்பு எஃகின்' இருப்பை உறுதி செய்து, நாட்டை தற்சார்பு அடையச் செய்ய இந்த நடவடிக்கை உதவிகரமாக இருக்கும். கட்டுப்பாடில்லாத, வெளிச்சந்தையின் சூழ்நிலையில், தேவை மற்றும் இருப்பின் சந்தை நிலையைப் பொருத்தும், கச்சாப் பொருட்களின் விலையின் அடிப்படையிலும், சர்வதேச எஃகு வர்த்தகத்தை கருத்தில் கொண்டும் உள்நாட்டு எஃகின் விலை நிர்ணயிக்கப்படுகிறது.
இந்தத் தகவலை மத்திய எஃகு அமைச்சர் திரு தர்மேந்திர பிரதான், மாநிலங்களவையில் எழுத்துப்பூர்வமாக அளித்த பதிலில் தெரிவித்துள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1696702
இந்திய போட்டிகள் ஆணையம்
பிரமல் பார்மா லிமிடெட் மற்றும் சிஏ க்ளோவெர் இண்டெர்மிடீயேட் II  ஆகிய நிறுவனங்கள் ஒன்றிணையும் திட்டத்திற்கு சிசிஐ ஒப்புதல்
பிரமல் பார்மா லிமிடெட் மற்றும் சிஏ க்ளோவெர் இண்டெர்மிடீயேட் II  ஆகிய நிறுவனங்கள் ஒன்றிணையும் திட்டத்திற்கு இந்திய போட்டியியல் ஆணையம்  ஒப்புதல் அளித்துள்ளது.
இந்த இணைப்பின் மூலம் பிரமலின் சர்வதேச மருந்துத் தொழில், அந்த நிறுவனத்தின் துணை நிறுவனத்துக்கு மாற்றப்பட்டு, அதில் இருந்து 20 சதவீத பங்குகள் க்யூரியால் வாங்கப்படும்.
இது குறித்த விரிவான ஆணையை இந்திய போட்டியியல் ஆணையம் விரைவில் வெளியிட உள்ளது.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1653537
(Visitor Counter : 188
தேர்தல் ஆணையம்
2023குடியரசுத்தலைவர் தேர்தலை பார்வையிட இந்திய தேர்தல் ஆணையர் திரு அருண் கோயல் மாலத்தீவு பயணம்
மாலத்தீவு தேர்தல் ஆணையத்தின் அழைப்பின் பேரில், இந்திய தேர்தல் ஆணையர் திரு அருண் கோயல், 2023 ஆம் ஆண்டு அதிபர் தேர்தல் நடத்தப்படுவதைக் கண்காணிக்க 3 பேர் கொண்ட தூதுக்குழுவுடன் மாலத்தீவுக்கு சென்றார். முதல் சுற்று தேர்தல் 2023 செப்டம்பர் 9-ம் தேதி நடைபெற்றது. 8 வேட்பாளர்கள் களத்தில் உள்ளனர். மாலத்தீவு அரசியலமைப்பின்படி தேர்தல் நடைபெற்றது. பொதுத் தேர்தல் சட்டம் 2008, அதிபர் தேர்தல்கள் சட்டம் 2008, மற்றும் அதிபர் தேர்தல்கள் விதிகள் மற்றும் ஒழுங்குவிதிகள் 2008.
மாலத்தீவு தேர்தல் சட்டங்களின் கீழ், அதிபர் உலகளாவிய மற்றும் ரகசிய வாக்கெடுப்பு மூலம் மக்களால் நேரடியாக ஐந்தாண்டு காலத்திற்கு தேர்ந்தெடுக்கப்படுகிறார். வெற்றி பெறும் வேட்பாளர் ஒன்று அல்லது அதற்கு மேற்பட்ட சுற்றுகளில் பதிவான மொத்த வாக்குகளில் குறைந்தபட்சம் 50% பெற வேண்டும். மாலத்தீவு தேர்தல் ஆணையத் தலைவர், துணைத்தலைவர் மற்றும் மூன்று பிற ஆணையர்களைக் கொண்டுள்ளது. அதிபர் தேர்தலில் வாக்களிப்பதற்கு தகுதி பெற்றவர்களின் எண்ணிக்கை 2,82,395 . 574 வாக்குச் சாவடிகள் உள்ளன. வாக்குப்பெட்டியில் அதிகபட்சமாக 850 வாக்குகளைச் செலுத்த முடியும். 8 வாக்குச்சாவடிகள் வெளிநாடுகளில் வசிக்கும் மாலத்தீவு குடிமக்களுக்காக அமைக்கப்பட்டுள்ளன.
தேர்தல் ஆணையர் திரு அருண் கோயல் தலைமையிலான தூதுக்குழுவில் துணை தேர்தல் ஆணையர் திரு அஜய் பதூ மற்றும் முதன்மை செயலாளர் திரு பிரமோத் குமார் சர்மா ஆகியோர் மாலே மற்றும் ஹுல்ஹுமாலேவில் அமைந்துள்ள 22 வாக்குச்சாவடிகளுக்குச் சென்று வாக்குப்பதிவு செயல்முறை, வாக்காளர் பதிவு மற்றும் அடையாளம் காணும் முறை மற்றும் செயல்முறை, வாக்களிப்பதற்கான வாக்குச்சாவடிகளின் ஏற்பாடுகள் ஆகியவற்றை பார்வையிட்டனர். மாலத்தீவின் தேர்தல் ஆணையம் எடுத்த பல முன்முயற்சிகளையும் பார்வையிட்டனர். தேர்தல் கண்காணிப்பு நிகழ்ச்சியில் வெளிநாடுகளைச் சேர்ந்த பார்வையாளர்களும் பங்கேற்றனர்.
அதே நாளில் அதாவது 2023 செப்டம்பர் 09 அன்று வாக்குகள் எண்ணப்பட்டதில் எந்த வேட்பாளரும் 50% க்கும் அதிகமான வாக்குகளைப் பெற முடியவில்லை. அவர்களின் தேர்தல் விதிகளின்படி, 2023 செப்டம்பர் 30 அன்று இரண்டாவது சுற்றுத் தேர்தல் நடைபெறும். முதல் தேர்தலில் அதிக வாக்குகளைப் பெற்ற இரண்டு வேட்பாளர்கள் மட்டுமே போட்டியிடுவார்கள்.
பாதுகாப்பு அமைச்சகம்
சுதந்திர அமிர்த காலப் பெருவிழாவை கொண்டாடும் வகையில் வடகிழக்கு பிராந்தியத்தில் இந்திய கடற்படை-ராயல் என்பீல்டு மோட்டார் சைக்கிள் பயணம்
சுதந்திரத்தின் அமிர்த காலப் பெருவிழாவை கொண்டாடும் வகையில் வடகிழக்கு பிராந்தியத்தில் இந்திய கடற்படை-ராயல் என்பீல்டு நிறுவனம் இணைந்து வரலாற்றுச் சிறப்புமிக்க மோட்டார் சைக்கிள் பயணத்தை 2022, நவம்பர் 25 முதல் டிசம்பர் 14-ம் வரை நடத்துகிறது.
இந்த மோட்டார் சைக்கிள் பயணத்தை குவகாத்தியில் இருந்து காணொலி காட்சி மூலம் இந்திய கடற்படை தலைமைத் தளபதி அட்மிரல் திரு. ஆர் ஹரிகுமார் தொடங்கி வைத்தார். இந்தப் பயணம் வடகிழக்கு இந்தியாவில், 15 மோட்டார் சைக்கிள்களின் மூலம் 3,500 கிலோமீட்டர் தூரத்தை 24 நாட்களில் முடிக்கும். இந்த மோட்டார் சைக்கிள் பயணத்தின் நோக்கமானது, வடகிழக்கு இந்தியாவில் கடற்படை குறித்த விழிப்புணர்வை அதிகரிக்கவும், சுற்றுலா, விளையாட்டு மற்றும் சாகச நடவடிக்கைகளை முன்னெடுப்பதற்கும் வழிவகுக்கும்.
••••••••••
AP/GS/RJ/KRS
(Visitor Counter : 81
சுரங்கங்கள் அமைச்சகம்
2020-21-ல் பல்வேறு முக்கிய தாதுக்களின் உற்பத்தி அதிகரிப்பு
2020-21-ல் பல்வேறு முக்கிய தாதுக்களின் உற்பத்தி முந்தைய ஆண்டுகளைவிட பன்மடங்கு அதிகரித்துள்ளது. இந்திய சுரங்கங்கள் அமைப்பு வெளியிட்டுள்ள புள்ளி விவரங்களின்படி:
சுண்ணாம்புக்கல் – 3,49,662 டிஎச்டி, இரும்புத்தாது – 2,04,482 டிஎச்டி, தங்கத்தாது – 4,50,611 டன், வைரம் – 13,917 காரட், வெள்ளி – 7,05,914 கிலோ, கந்தகம் – 7,37,337 டன், இந்து உப்பு  - 486 டன், தாமிரம் – 33,77,850 டன், மாங்கனீசு தாது – 26,88,038 டன், மாக்னசைட்-78,144 டன் அளவிற்கும் உற்பத்தி செய்யப்பட்டுள்ளதாக தெரிவிக்கப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1805687
தேர்தல் ஆணையம்
உள்நாட்டு புலம்பெயர்ந்தோர் இருந்த இடத்தில் இருந்தே வாக்களிக்க வகைசெய்யும் முன்னோடி திட்டத்தை செயல்படுத்த தயார் நிலையில் தேர்தல் ஆணையம்: புலம் பெயர்ந்த வாக்காளர் வாக்களிக்க சொந்த மாநிலத்துக்கு பயணம் செய்ய வேண்டியதில்லை
நவீன தொழில்நுட்ப யுகத்தில் புலம்பெயர்ந்தோர் இருந்த இடத்தில் இருந்தவாறு வாக்களிக்கும் நடைமுறையை செயல்படுத்த தேர்தல் ஆணையம் திட்டமிட்டுள்ளது. 2019-ம் ஆண்டு நாடாளுமன்ற பொதுத் தேர்தலில் 67.4 சதவீத வாக்குகள் மட்டுமே பதிவாகியிருந்தன. 30 கோடிக்கும் மேற்பட்ட வாக்காளர்கள் தங்களது வாக்குகளை பதிவு செய்யாதது கவலை அளிக்கும் விஷயம் என்று தேர்தல் ஆணையம் கருதுகிறது. வாக்களிக்கும் உரிமையை சரிவர பயன்படுத்துவதற்கு ஏதுவாக தேர்தல் ஆணையம் பல்வேறு நடவடிக்கைகளை மேற்கொள்ள உத்தேசித்துள்ளது. நாட்டுக்குள் புலம் பெயர்ந்தவர்கள் குறித்த தரவுகள் இல்லாத நிலையில், இருக்கின்ற தரவுகளை வைத்து ஆய்வு செய்ததில், 85 சதவீத புலம் பெயர்ந்தோர் உள்நாட்டில் பல்வேறு மாநிலங்களுக்கு பணி மற்றும் இதர காரணங்களுக்காக சென்றிருப்பது தெரியவந்துள்ளது.
உள்நாட்டில் பல்வேறு மாநிலங்களுக்கு இடம் பெயர்ந்து வசித்து வருவோர் தங்களது சொந்த மாநில தேர்தல்களில் வாக்களிக்க வகை செய்யும் எம்-3 மின்னணு வாக்குப்பதிவு எந்திரங்களை பயன்படுத்துவது குறித்து தேர்தல் ஆணையம் ஆலோசித்து வருகிறது. வாக்குப்பதிவுக்காக சொந்த மாநிலங்களுக்கு செல்லாமல் தற்போது இருக்கும் இடங்களில் வாக்களிக்க இந்த நடைமுறை வழிவகுக்கும் என கூறப்படுகிறது.
தொலைதூரத்தில் இருக்கும் வாக்குச்சாவடியில் இருந்து இந்த எந்திரம் மூலம் வாக்களிக்க முடியும். இந்த மின்னணு வாக்குப்பதிவு எந்திரத்தின் மாதிரியுடன் அனைத்து அரசியல் கட்சிகளிடமும் கருத்து கேட்டு ஆலோசனை நடத்த ஜனவரி 16-ந் தேதி கூட்டம் ஒன்றை தேர்தல் ஆணையம் அழைத்துள்ளது. அங்கீகரிக்கப்பட்ட 8 தேசிய கட்சிகள், 57 மாநில கட்சிகளுக்கு ஜனவரி 16-ந் தேதி நடைபெறவுள்ள கூட்டத்தில் பங்கேற்குமாறு தேர்தல் ஆணையம் அழைப்பு விடுத்துள்ளது. தொழில்நுட்ப வல்லுநர்கள் குழுவும் இந்த கூட்டத்தில் கலந்து கொண்டு செயல்முறை விளக்கம் செய்து காட்டுவார்கள். அரசியல் கட்சிகளிடமிருந்து எழுத்து மூலமான கருத்துக்களை 31.01.2023-க்குள் அனுப்புமாறு கேட்டுக்கொள்ளப்பட்டுள்ளது.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும் https://pib.gov.in/PressReleasePage.aspx?PRID=1887248
ரசாயனம் மற்றும் உரங்கள் அமைச்சகம்
மத்திய பெட்ரோ ரசாயனங்கள் பொறியியல் மற்றும் தொழில்நுட்ப மையம் என சிபெட் பெயர் மாற்றம்
மத்திய பிளாஸ்டிக் பொறியியல் மற்றும் தொழில்நுட்ப மையம் , மத்திய பெட்ரோ ரசாயனங்கள் பொறியியல் மற்றும் தொழில்நுட்ப மையம்  என பெயர் மாற்றம் செய்யப்பட்டுள்ளது. இது மத்திய ரசாயன மற்றும் உரத்துறை அமைச்சகத்தின் கீழ் செயல்படுகிறது.
மாற்றப்பட்ட இந்த பெயர், தமிழ் நாடு சமூகங்கள் பதிவு சட்டம் 1975-ன் கீழ்  பதிவு செய்யப்பட்டுள்ளது.
மத்திய ரசாயனம் மற்றும் உரங்கள் துறை அமைச்சர் திரு டி.வி.சதானந்த கவுடா கூறுகையில், தற்போது ஒட்டுமொத்த பெட்ரோ ரசாயனப் பிரிவின் வளர்ச்சிக்கும், அதாவது கல்வி, திறன் மேம்பாடு, தொழில்நுட்ப உதவி மற்றும் ஆராய்ச்சியில் கவனம் செலுத்தும் வகையில் தன்னை முழுவதும் அர்ப்பணிக்கும் நிலையில் சிபெட் இருக்கும் என்றார்.
பிரதமர் அலுவலகம்
107-வது இந்திய அறிவியல் மாநாட்டை பிரதமர், பெங்களூருவில் உள்ள வேளாண் அறிவியல் பல்கலைக்கழகத்தில் தொடங்கி வைக்கிறார்
107-வது இந்திய அறிவியல் மாநாட்டை, பெங்களூரு வேளாண் அறிவியல் பல்கலைக்கழக ஜிகேவிகே வளாகத்தில், 3 ஜனவரி 2020 வெள்ளிக்கிழமை அன்று பிரதமர் திரு.நரேந்திர மோடி தொடங்கி வைக்க உள்ளார். இந்த நிகழ்ச்சியில் தொடக்கவுரையாற்றும் பிரதமர் மோடி, ஐ-ஸ்டெம் இணையதளத்தையும் தொடங்கி வைக்கிறார். கர்நாடக முதலமைச்சர் திரு.பி.எஸ்.எடியூரப்பா மற்றும் மத்திய அமைச்சர் டாக்டர் ஹர்ஷ் வர்தன் உள்ளிட்டோர் இந்த மாநாட்டில் பங்கேற்கின்றனர்.
“அறிவியல் மற்றும் தொழில்நுட்பம்: ஊரக வளர்ச்சி” என்பதே, இந்த ஆண்டு இந்திய அறிவியல் மாநாட்டின் மையக் கருத்தாக இருக்கும். நோபல் பரிசு பெற்றவர்கள், விஞ்ஞானிகள், அறிஞர்கள், கல்வியாளர்கள், காவல் துறை சார்ந்தவர்கள், ஆராய்ச்சியாளர்கள், மாணவர்கள் மற்றும் பல்வேறு அமைப்புகளின் பிரதிநிதிகள் உட்பட சுமார் 15 ஆயிரத்திற்கும் மேற்பட்டோர் இதில் கலந்து கொள்ளக் கூடுமென எதிர்பார்க்கப்படுகிறது. இந்த நிகழ்ச்சி பற்றிய முழு விவரங்களையும் “ISC 2020 UASB” என்ற செல்போன் செயலி மூலம் அறிந்து கொள்ளலாம். இந்த செயலியின் சேவையை கூகுல் பிளே ஸ்டோரிலும் பெறலாம்.
https://play.google.com/store/apps/details?id=com.indiansciencecongress&hl=en_IN.
வடகிழக்குப் பகுதி வளர்ச்சி அமைச்சகம்
கொரோனா மேலாண்மைக்கான வடகிழக்கு ‘மாதிரி’
கொரோனா மேலாண்மை குறித்து வடகிழக்கு மண்டல மேம்பாட்டுக்கான மத்திய இணையமைச்சர்  டாக்டர் ஜிதேந்திர சிங் எழுதியுள்ள கட்டுரையிலிருந்து சில பகுதிகள் வருமாறு:
“பிரதமர் திரு. நரேந்திர மோடி எப்போதுமே வடகிழக்குப் பகுதிக்கு உயர் முன்னுரிமை அளித்து வந்துள்ளார்.
தற்போது நிலவும் கொரோனா பெருந்தொற்று காலத்திலும் வடகிழக்குப் பகுதிகளுக்கு உயர் முன்னுரிமை அளிக்கப்பட்டு வருவதன் ஒட்டுமொத்த பலனை நாம் பார்க்கின்றோம். அத்தியாவசியப் பொருள்களை வழங்குவதற்கு முன்கூட்டியே தேவையான அளவு, விமான சரக்குப் போக்குவரத்து அனுப்புவது; மற்ற நாடுகளுடனான எல்லைப்பகுதிகளை முன்கூட்டியே அடைப்பது; சமூக விலகியிருத்தல் போன்ற விதிமுறைகளைப் பின்பற்றுவதற்கு சிவில் சமுதாயத்தை அதிக ஊக்கத்துடன் பங்கேற்கச் செய்வது என்று எந்த விதமாக இருந்தாலும், வடகிழக்குப் பகுதிக்கு உயர் முன்னுரிமை அளிக்கப்பட்டுள்ளது.
இதன் பலனாக கடந்த ஆறு ஆண்டுகளில் மோடி அரசின் கீழ், வடகிழக்குப் பகுதி, கடந்த 6 மாதங்களில் வளர்ச்சிக்கான ‘மாதிரி’யாக உருவாகியுள்ளது. கொரோனா மேலாண்மையிலும் வடகிழக்குப் பகுதி ஒரு ‘மாதிரி’யாக உருவாகியுள்ளது மத்திய அரசு அளித்த தாராளமான ஆதரவுடன், வடகிழக்கு மாநிலங்கள் அனைத்தும் தாமாகவே முன்வந்து பல நடவடிக்கைகளை எடுத்துள்ளன. இந்தியாவின் மற்ற அனைத்து பகுதிகளுடன் ஒப்பிடுகையில், இந்த மண்டலம் மேலும் சிறந்த முறையில் கொரோனா பாதிப்புகளை எதிர்கொள்ளச் செய்தது.
இதுநாள் வரை சிக்கிம் மற்றும் நாகாலாந்தில் ஒருவருக்குக் கூட கோவிட்-19 நோய் பாதிப்பு இல்லை என்பதிலிருந்தே வடகிழக்கு மாநிலங்கள் மேற்கொண்ட நடவடிக்கைகளின் வெற்றி தெரிய வருகிறது. அருணாச்சலப்பிரதேசம் மற்றும் மிசோரம் மாநிலங்களில் ஒவ்வொன்றிலும் தலா ஒருவர் கோவிட்-19 நோயால் பாதிக்கப்பட்டிருந்தனர். அவர்களும் தற்போது குணமடைந்து விட்டார்கள். மேகாலயாவில் வெளிநாட்டுப் பயணி ஒருவரின் காரணமாக ஷில்லாங் மருத்துவமனையொன்றில் பதின்மூன்று பேருக்கு இந்த நோய் இருந்தது. இதில் ஒருவர் உயிரிழந்தார். மற்ற அனைவரும் தற்போது குணமடைந்துவிட்டனர். மேகாலயாவிலும் தற்போது கோவிட் நோய் இல்லை. நாட்டில் வடகிழக்கு மாநிலங்களில் அருணாச்சலப் பிரதேசம், மேகாலயா, மிசோரம், நாகாலாந்து, சிக்கிம் ஆகிய 5 மாநிலங்களில் கோவிட்-19 நோய் இல்லை. வடகிழக்கில் மிகப் பெரிய மாநிலமான அசாமில், சில நோயாளிகள் உள்ளனர். ஆனால் இந்தப் பெருந்தொற்றை, இம்மாநிலம் மிகச் சிறப்பாக எதிர்கொண்டுள்ளது. உள்ளூர் பகுதிகளில் இது கட்டுப்படுத்தப்பட்டுள்ளது. இதேபோல் மணிப்பூர், திரிபுரா ஆகிய மாநிலங்களில் ஒவ்வொன்றிலும் தலா இரண்டு பேருக்கு கோவிட்-19 நோய் இருந்தது. இவர்கள் குணமடைந்து விட்டார்கள். இந்த மாநிலங்களும் கோவிட்-19 இல்லாத மாநிலங்களாக அறிவிக்கப்பட்டுள்ளன. ஆனால் புலம்பெயர்ந்தவர்களிடையே தொற்று இருந்ததன் காரணமாக, மே மாதம் முதல் வாரத்தில், திரிபுராவில், குறிப்பாக அங்கு பணியிலிருந்த மத்திய ஆயுதக் காவல் படையினர்  இடையே தொற்று எண்ணிக்கை அதிகரித்தது. மணிப்பூரில், புலம்பெயர்ந்தவர்கள் தொடர்பான ஐந்து புதிய நபர்களுக்கு தொற்று ஏற்பட்டிருப்பது, கடந்த மூன்று நான்கு நாட்களில் தெரியவந்துள்ளது.
(Visitor Counter : 129
பிரதமர் அலுவலகம்
கோவா முதலமைச்சர் பிரதமருடன் சந்திப்பு
கோவா முதலமைச்சர் டாக்டர் பிரமோத் சாவந்த் புதுதில்லியில் இன்று பிரதமர் திரு.நரேந்திர மோடியை சந்தித்துப் பேசினார்.
இது குறித்து பிரதமர் அலுவலகம் வெளியிட்டுள்ள டுவிட்டர் பதிவில்:
“கோவா முதலமைச்சர் டாக்டர் பிரமோத் சாவந்த் பிரதமர் திரு.நரேந்திர மோடியை சந்தித்தார்” என்று தெரிவிக்கப்பட்டுள்ளது.
தேர்தல் ஆணையம்
இடைத்தேர்தல்கள் தொடர்பான தேர்தல் ஆணையத்தின் விளக்கம்
தேர்தல் ஆணையத்தின் மூத்த முதன்மை செயலர் திரு.சுமித் முகர்ஜி, எண்.99/இடைத்தேர்தல்/ 2020/இபிஎஸ் - 22.07.2020 தேதியிட்ட அறிவிக்கையை வெளியிட்டார். இது சில ஊடகங்களில் சிறிது குழப்பத்தை ஏற்படுத்தியுள்ளது. மேற்குறிப்பிட்ட இந்த அறிவிக்கை, மத்திய சட்டம் நீதித்துறை அமைச்சகத்தின் கடிதத்தில்  குறி்ப்பிடப்பட்டுள்ள 8 தொகுதிகளுக்கு மட்டுமே பொருந்தும் என்று தேர்தல் ஆணையம் தெளிவுபடுத்தியுள்ளது.
இந்த 8 தொகுதிகள் உட்பட மொத்தம் 56 சட்டமன்றத் தொகுதிகளுக்கும், ஒரு நாடாளுமன்ற தொகுதிக்கும் இடைத்தேர்தல் நடத்தப்பட வேண்டியுள்ளது. இந்த 57 தொகுதிகளுக்கும் இடைத்தேர்தலை நடத்துவதற்கான முடிவினை ஏற்கனவே ஆணையம் எடுத்துள்ளதாகவும் அது தெளிவுபடுத்தியுள்ளது. எந்த நிலையிலும் 8 இடைத்தேர்தல்களும் 2020 செப்டம்பர் 7ந்தேதி வரை மட்டுமே ஒத்திவைக்கப்படும் என்றும் தேர்தல் ஆணையம் தெரிவித்துள்ளது. இடைத்தேர்தல் நடத்துவது தொடர்பான தேர்தல் ஆணையத்தின் கூட்டம் 24.07.2020 அன்று நடைபெற உள்ளது.
பிரதமர் அலுவலகம்
பிரபல ஹாக்கி வீரர் திரு.சரண்ஜித் சிங் மறைவுக்கு பிரதமர் இரங்கல்
பிரபல ஹாக்கி வீரர் திரு.சரண்ஜித் சிங் மறைவு குறித்து பிரதமர் திரு.நரேந்திர மோடி ஆழ்ந்த அனுதாபத்தைத் தெரிவித்துள்ளார்.
டுவிட்டர் பதிவில் பிரதமர் கூறியிருப்பதாவது;
“பிரபல ஹாக்கி வீரர் திரு.சரண்ஜித் சிங் மறைவு கவலை அளிக்கிறது. இந்திய ஹாக்கி அணியின் வெற்றிக்கு அவர் முக்கியப் பங்காற்றியுள்ளார். 1960-களில் ரோம். டோக்கியோ ஒலிம்பிக் போட்டிகளில் மிகச் சிறந்த பங்கை அளித்துள்ளார். அவரது குடும்பத்தினர் மற்றும் நண்பர்களுக்கு இரங்கல்கள். ஓம் சாந்தி.”
பிரதமர் அலுவலகம்
பிரதமர் டிசம்பர் 11-அன்று உத்தரப்பிரதேசம் பல்ராம்பூருக்கு சென்று சரயு நஹர் தேசியத் திட்டத்தைத் தொடங்கி வைக்கிறார்
ஏறக்குறைய நாற்பது ஆண்டுகளாக நிலுவையில் உள்ள திட்டம் நான்கு ஆண்டுகளில் முடிக்கப்பட்டது
நீண்டகாலமாக நிலுவையில் உள்ள தேசிய முக்கியத்துவம் வாய்ந்த திட்டங்களுக்கு முன்னுரிமை அளிக்கும் பிரதமரின் தொலைநோக்குப் பார்வையின் விளைவாகவும், விவசாயிகளின் நலன் மற்றும் விவசாயிகளுக்கு அதிகாரமளித்தல் மீதான அவரது உறுதிப்பாட்டின் விளைவாகவும் இத்திட்டம் நிறைவடைந்துள்ளது
இந்தத் திட்டம் 14 லட்சம் ஹெக்டேர் நிலங்களில் பாசனத்திற்கான தண்ணீரை உறுதி செய்யும்; கிழக்கு உத்தரப் பிரதேத்தில் 6200க்கும் மேற்பட்ட கிராமங்களில் சுமார் 29 லட்சம் விவசாயிகளுக்குப் பயனளிக்கும்
விவசாயிகள் இப்போது இப்பகுதியின் விவசாயத் திறனை அதிகரிக்க முடியும்
ககாரா, சரயு, ரப்தி, பங்கங்கா மற்றும் ரோகினி ஆகிய ஐந்து நதிகளை இணைக்கும் திட்டமும் இதில் அடங்கும்
பிரதமர் திரு நரேந்திர மோடி, உத்தரப்பிரதேச மாநிலம் பல்ராம்பூருக்குச் சென்று, டிசம்பர் 11ஆம் தேதி மதியம் 1 மணியளவில் சரயு நஹர் தேசியத் திட்டத்தைத் தொடங்கி வைக்கிறார்.
இத்திட்டத்தின் பணிகள் 1978 இல் தொடங்கப்பட்டன. ஆனால் போதுமான நிதி ஒதுக்கீடு, துறைகளுக்கிடையேயான ஒருங்கிணைப்பு போதுமான கண்காணிப்பு ஆகியவற்றில் தொடர்ச்சியின்மை காரணமாக, இத்திட்டம் தாமதமாகி, கிட்டத்தட்ட நாற்பது ஆண்டுகளுக்குப் பிறகும் முடிக்கப்படவில்லை.
விவசாயிகளின் நலன் விவசாயிகளுக்கு அதிகாரமளித்தல் ஆகியவற்றை உறுதி செய்யவேண்டும் என்ற பிரதமரின் தொலைநோக்குப் பார்வை, நீண்டகாலமாக நிலுவையில் உள்ள தேசிய முக்கியத்துவம் வாய்ந்த திட்டங்களுக்கு முன்னுரிமை அளிப்பதில் அவர் கொண்டிருந்த அர்ப்பணிப்பு ஆகியவை காரணமாக இத்திட்டம் அதிக கவனத்தை ஈர்த்தது. இதன் விளைவாக, 2016 ஆம் ஆண்டு, பிரதமர் வேளாண் நுண்ணீர் பாசனத் திட்டத்தின் கீழ், இத்திட்டம் குறிப்பிட்ட காலக்கெடுவிற்குள் முடிக்க வேண்டும் என்ற இலக்குடன் கொண்டுவரப்பட்டது. இந்த முயற்சியில், புதிய கால்வாய்களை அமைப்பதற்கும், திட்டத்தில் உள்ள முக்கியமான இடைவெளிகளை நிரப்புவதற்கும், புதிய நிலம் கையகப்படுத்துதல் மற்றும் ஏற்கனவே கையகப்படுத்தப்பட்ட நிலங்கள் தொடர்பாக நிலுவையில் உள்ள வழக்குகளைத் தீர்ப்பதற்கும் புதுமையான தீர்வுகள் காணப்பட்டன. இத்திட்டத்தின் மீது மீண்டும் கவனம் செலுத்தியதன் விளைவாக, வெறும் நான்கு ஆண்டுகளிலேயே இத்திட்டம் முடிக்கப்பட்டது.
சரயு நஹர் தேசிய திட்டத்தின் மொத்த மதிப்பு ரூ. 9800 கோடி ஆகும். இதில் ரூ. 4600 கோடிக்கு மேல் கடந்த நான்கு ஆண்டுகளில் ஒதுக்கப்பட்டுள்ளது. இப்பகுதியின் நீர் ஆதாரங்களை உகந்த முறையில் பயன்படுத்துவதை உறுதி செய்வதற்காக ககாரா, சரயு, ரப்தி, பங்கங்கா ரோகினி ஆகிய ஐந்து நதிகளை இணைத்தலும் இத்திட்டத்தில் அடங்கும்.
இத்திட்டம் 14 லட்சம் ஹெக்டேர் நிலங்களுக்குப் பாசனத்திற்கான தண்ணீரை வழங்குவதோடு, 6200க்கும் மேற்பட்ட கிராமங்களைச் சேர்ந்த சுமார் 29 லட்சம் விவசாயிகள் பயனடைவதையும் உறுதி செய்யும். இது கிழக்கு உத்தரபிரதேசத்தின் பஹ்ரைச், ஷ்ரவஸ்தி, பல்ராம்பூர், கோண்டா, சித்தார்த்நகர், பஸ்தி, சந்த் கபீர் நகர், கோரக்பூர், மஹராஜ்கஞ்ச் ஆகிய ஒன்பது மாவட்டங்களுக்குப் பயனளிக்கும்.
இத்திட்டத்தில் ஏற்பட்ட காலதாமதத்தால் மிகவும் பாதிக்கப்பட்ட இப்பகுதி விவசாயிகள், தற்போது மேம்படுத்தப்பட்ட பாசனத் திறன் மூலம் பெரிதும் பயனடைவார்கள். இத்திட்டத்தினால் அவர்கள் இப்போது பெரிய அளவில் பயிர்களை சாகுபடி செய்ய முடியும். மேலும், பிராந்தியத்தின் விவசாயத் திறனையும் அதிகரிக்க முடியும்
(
சாலைப் போக்குவரத்து மற்றும் நெடுஞ்சாலைத்துறை அமைச்சகம்
அடுத்த இரண்டு ஆண்டுகளுக்கு சாலைக் கட்டுமானப் பணிகளுக்கான இலக்கு 15 இலட்சம் கோடி ரூபாய்: கட்காரி.
கோவிட்-19 நோய் காரணமாக ஆட்டோமொபைல் துறை எந்த அளவிற்குப் பாதிக்கப்பட்டுள்ளது என்பது குறித்து இந்துய வாகன உற்பத்தி சங்கம்  வி.கே.சிங்; சாலைப் போக்குவரத்து மற்றும் நெடுஞ்சாலைத்துறைச் செயலாளர் கிரிதர் அரமனை மற்றும் ஆயுஷ் அமைச்சகத்தின் மூத்த அதிகாரிகளும் உடனிருந்தனர்.
இந்தக் கலந்துரையாடலின் போது கோவிட்-19 பெருந்தொற்று காலத்தில் தொழில்துறை எதிர்கொள்ளும் பல சவால்கள் குறித்து உறுப்பினர்கள் கவலை தெரிவித்தனர். சில ஆலோசனைகளையும் வழங்கினர். இந்தத் துறை தொடர்ந்து செயலாற்ற அரசு ஆதரவளிக்க வேண்டும் என்றும் வேண்டுகோள் விடுத்தனர்.
வர்த்தகம் என்பதில் ஏற்ற இறக்கங்கள் ஏற்படுவது பொதுவானது என்று கூறிய திரு.கட்காரி, தொழில்துறையினர் வர்த்தகத்தில் பணப்புழக்கத்தை அதிகரிப்பதில் கவனம் செலுத்த வேண்டும் என்று ஆலோசனை தெரிவித்தார். வளர்ச்சிக்காகப் பணியாற்றும் நேரத்தில், மோசமான காலங்கள் வரும் போது பாதுகாத்துக் கொள்வதற்காகவும் திட்டமிட வேண்டியது அவசியம் என்றும் அவர் கூறினார். உலகச் சந்தையில் போட்டியிடக் கூடிய அளவிற்கு திறமையை வளர்த்துக் கொள்ள புதுமை, தொழில்நுட்பம், ஆராய்ச்சித் திறன் ஆகியவற்றில் கவனம் செலுத்த வேண்டும் என்று தொழில்துறையை அவர் கேட்டுக்கொண்டார். அடுத்த இரண்டு ஆண்டுகளில் 15 இலட்சம் கோடி ரூபாய் மதிப்பிலான சாலைக் கட்டுமானப்பணிகளை மேற்கொள்ள தாம் இலக்கு நிர்ணயித்திருப்பதாக அவர் தெரிவித்தார். நடுவர் தீர்ப்பாயத்தில் உள்ள வழக்குகளை விரைந்து முடிக்க தமது அமைச்சகம் அதிக நேரம் பணியாற்றுவதாக அவர் கூறினார்
பிரதிநிதிகளின் வினாக்களுக்கு பதிலளித்த திரு கட்காரி, அரசு அவர்களுக்கு, இயன்ற அனைத்து உதவிகளையும் அளிக்கும் என்று உறுதியளித்தார். பிரச்சினைகள் குறித்து, அரசு மற்றும் இதர துறைகளில், அந்தந்தப் பிரச்சினைகளுக்குத் தொடர்பான நிலையில் உள்ளவர்களுடன் பேசுவதாகவும் அவர் தெரிவித்தார்.
(Visitor Counter : 137
சிறப்பு சேவைகள் மற்றும் கட்டுரைகள்
என்ஐடி-திருச்சிராப்பள்ளி பாதுகாப்புத் துறை, மாநில தீயணைப்புத் துறையுடன் இணைந்து மாணவர்களுக்கு தீ பாதுகாப்புப் பயிற்சி அளித்தது
19.11.2022 அன்று என்ஐடி-திருச்சிராப்பள்ளி பாதுகாப்புத் துறை, தமிழ்நாடு மாநில தீயணைப்புத் துறையின் டீன்  உடன் இணைந்து முதலாம் ஆண்டு மாணவர்களுக்கு தீ பாதுகாப்புப் பயிற்சி மற்றும் திறன்களை ஏற்பாடு செய்திருந்தது. தீயை தடுத்தல், கடைசியாக அவசரகாலத்தில் எவ்வாறு பதிலளிப்பது என்பதைப் புரிந்துகொள்வது, தீ ஆபத்துகள் மற்றும் தீ ஏற்படுவதைத் தடுப்பது. அடிப்படைப் பயிற்சி அளிக்கப்பட்டது: இடர் மதிப்பீடு, தீ அபாயங்களை அங்கீகரித்தல், அவசரகால வெளியேறும் வழிகள் மற்றும் வழிகள்
• செயலில் மற்றும் செயலற்ற தீ பாதுகாப்பு அமைப்புகள்
• ஆபத்தான பொருட்களை பாதுகாப்பான சேமிப்பு/அகற்றுதல்
• தீயை அணைக்கும் கருவிகள்
• வெளியேற்றும் திட்டம்
• தீ ஆபத்துகள் பற்றி மற்றவர்களுடன் தெளிவான தொடர்பு
• ஊழியர்கள் தீ பாதுகாப்பு பயிற்சி
• மற்றவர்களை விட மிகவும் பாதிக்கப்படக்கூடியவர்களுக்கு எப்படி உதவுவது
அவசரகால சூழ்நிலைகளில் நெறிமுறை பற்றிய தெளிவான புரிதலுடன் தீக்கு எவ்வாறு பதிலளிப்பது என்று மாணவர்களுக்கு கற்பிக்கப்பட்டது, எனவே மாணவர்கள் தீயை எதிர்த்துப் போராடுவதற்கு அல்லது பாதுகாப்பாகவும் திறமையாகவும் வெளியேறுவதற்கு போதுமான அளவு தயாராக இருப்பார்கள்.
|
புவி அறிவியல் அமைச்சகம்
|
தென்மேற்குப் பருவமழை மேலும் முன்னேறியுள்ளது
புதுதில்லியில் உள்ள, இந்திய வானிலை ஆய்வுத்துறையின் தேசிய வானிலை முன்னறிவிப்பு மையம் / மண்டல வானிலை ஆய்வு மையம் தெரிவித்துள்ளதாவது:
- இன்று, தென்மேற்கு பருவமழை, மத்திய அரபிக்கடலின் சில பகுதிகள், கோவா மொத்தம், கொங்கனின் சில பகுதிகள், மத்திய மகாராஷ்டிரா மற்றும் மரத்வாடா, கர்நாடகாவின் எஞ்சிய பகுதிகள், ராயலசீமா மற்றும் கடலோர ஆந்திரப்பிரதேசம், தெலங்கானாவின் பெரும்பான்மை பகுதிகள், தெற்கு சத்தீஷ்கர் மற்றும் தெற்கு ஒடிசாவின் சில பகுதிகள், மேற்கு மத்திய மற்றும் வடக்கு வங்கக் கடலின் சில பகுதிகள், மிசோரம், மணிப்பூர், திரிபுரா மற்றும் நாகாலாந்தின் எஞ்சிய பகுதிகள், அருணாசலப்பிரதேசத்தின் பல பகுதிகள், அசாம், மேகாலயா மாநிலங்களின் சில பகுதிகள் ஆகியவற்றில் மேலும் முன்னேறியுள்ளது.
- பருவமழையின் வடஎல்லை, ஹர்ணாய், சோலாப்பூர், ராமகுண்டம், ஜக்தல்பூர், கோபால்பூர், அகர்தலா, சபர்முக், தேஸ்பூர் வழியாகச் செல்கிறது.
- மத்திய அரபிக் கடல் மற்றும் மகாராஷ்டிராவின் சில பகுதிகள், தெலங்கானாவில் எஞ்சிய பகுதிகள், வங்கக் கடலின் மேற்கு மத்திய மற்றும் வடக்குப் பகுதிகள், அருணாசலப்பிரதேசம், அசாம், மேகாலயா, சிக்கிம், ஒடிசா மற்றும் மேற்கு வங்காளத்தின் சில பகுதிகள் ஆகியவற்றில் அடுத்த இரண்டு நாட்களில் தென்மேற்கு பருவமழை மேலும் முன்னேறுவதற்கான சாதகமான சூழ்நிலை உருவாகிக் கொண்டுள்ளது.
----
அணுசக்தி அமைச்சகம்
இந்திய அணுசக்திக் கழகம் மற்றும் பிரான்சின் மின்சாரத்துறை இடையே ஒப்பந்தம்
மகாராஷ்டிர மாநிலம் ஜய்த்தாபூரில், மொத்தம் 10 ஆயிரம் மெகாவாட் மின் உற்பத்தித் திறன் கொண்ட 6 அணு உலைகளை அமைப்பதற்கான ஒப்பந்தத்தில் இந்திய அணுசக்திக் கழகம் மற்றும் பிரான்ஸ் நாட்டின் மின்சாரத்துறை 2018 மார்ச் 10—ந் தேதி கையெழுத்திட்டன. ஜெர்மனி மற்றும் பிரான்ஸ் நாட்டில் கடந்த 20 ஆண்டுகளாக செயல்பட்டு வரும் கொன்வாய் மற்றும் என்-4 ரக அணுஉலைகள் இந்த அணு மின் நிலையத்தில் நிறுவப்படும். பிரான்சில் தற்போது கட்டுமானத்தில் உள்ள பிளமான்வில்லே-3 அணுமின் நிலையம்  அமையவுள்ள ஜய்த்தாபூர் மின் திட்டத்திற்கு முன்மாதிரியாகத் தேர்வு செய்யப்பட்டுள்ளது. இந்த அணு மின் நிலையப் பணிகள் முடிவடைந்து அதன் முழு உற்பத்தித் திறனை எட்டிய பின்னரே ஜய்த்தாபூர் அணு மின் நிலையப் பணிகள் தொடங்கும்.
மாநிலங்களவையில் மத்திய வடகிழக்கு பிராந்திய மேம்பாடு , பிரதமர் அலுவலகம், பணியாளர் நலன், பொதுமக்கள் குறைத் தீர்ப்பு மற்றும் ஓய்வூதியம், அணுசக்தி மற்றும் விண்வெளித் துறை அமைச்சர் டாக்டர் ஜிதேந்திர சிங் எழுத்து மூலம் அளித்த பதிலில் இதனைத் தெரிவித்தார்.
கூடுதல் விவரங்களுக்கு www.pib.nic.in என்ற இணைய தளத்தை காணவும்.
(Visitor Counter : 199